৪ বছর পর কাবুলে খুলল পূর্ণ ভারতীয় দূতাবাস, কারণ কী?

ওয়েবডেস্ক- ভারত ও আফগানিস্তানের (India Afganistan) মধ্যে সম্পর্ক ধীরে ধীরে স্বাভাবিক হচ্ছে। সম্প্রতি ভারতে আসেন তালিবান মন্ত্রী আমির খান মুত্তাকি (Taliban Minister Amir Khan Muttaki) । বিদেশ মন্ত্রী জয়শঙ্কর (External Affairs Minister Jaishankar) ও তালিবানি মন্ত্রীর দ্বিপাক্ষিক বৈঠকের পর এই দূতাবাসের প্রক্রিয়া আরও ত্বরান্বিত হয়।

ফলে দীর্ঘ চার বছর পর আফগানিস্তানের রাজধানী কাবুলের (Kabul) ভারতীয় দূতাবাস (Indian Embassy) পুনরায় খুলে গেল। ২১ অক্টোবর মঙ্গলবার এটি পুনরায় খুলে দেওয়া হয়েছে। আফগানিস্তানের সঙ্গে দ্বিপাক্ষিক সম্পৃক্ততা গভীর করা ভারতের উদ্দেশ্য। লক্ষ্য মানবিক সহায়তা।

জয়শঙ্কর–মুত্তাকির বৈঠকের পর প্রক্রিয়া গতি পায়। কড়া নিরাপত্তার প্রোটোকলে থাকবে দূতাবাস। দক্ষিণ এশিয়া কূটনীতিতে তাৎপর্যপূর্ণ ইঙ্গিত।

২০২১ সালে মার্কিন নেতৃত্বাধীন ন্যাটো বাহিনী প্রত্যাহারের পর তালিবান ক্ষমতা দখল করলে ভারত কাবুলে তাদের দূতাবাস বন্ধ করে দেয়। কিন্তু একবছর পর বাণিজ্য, চিকিৎসা সহায়তা এবং মানবিকসহায়তার সুবিধার্থে একটি ছোট মিশন খোলে।

আরও পড়ুন- ৭ লক্ষ বছর পর জেগে উঠল আগ্নেয়গিরি! ধ্বংসের পথে এগোচ্ছে পৃথিবী?

ভারতের বিদেশমন্ত্রক জানিয়েছে , আফগানিস্তানের পররাষ্ট্রমন্ত্রীর সাম্প্রতিক ভারত সফরের সময় ঘোষিত সিদ্ধান্তের সঙ্গে সঙ্গতি রেখে, সরকার তাৎক্ষণিকভাবে কাবুলে ভারতের টেকনিক্যাল মিশনের মর্যাদা আফগানিস্তানে ভারতীয় দূতাবাসের মর্যাদায় ফিরিয়ে আনছে। এই সিদ্ধান্ত পারস্পরিক স্বার্থের সকল ক্ষেত্রে আফগানিস্থানের সঙ্গে সম্পর্ক আরও গভীর করতে ভারত দৃঢ় সংকল্প। পাকিস্তান, চীন, রাশিয়া, ইরান এবং তুরস্কসহ প্রায় বহু দেশের দূতাবাস কাবুলে আছে। যদিও রাশিয়াই একমাত্র দেশ যারা আনুষ্ঠানিকভাবে তালিবাব শাসনকে স্বীকৃতি দিয়েছে। সম্প্রতি নয়াদিল্লিতে আসে তালিবানি বিদেশমন্ত্রী আমির খান মুত্তাকি। ভারতের সঙ্গে সম্পর্ক জোরদার করতে ছয়দিনের সফর করেন তিনি।

বিশ্লেষকরা বলেছেন যে এই সফর অর্থনৈতিক সম্পর্ক এবং কূটনৈতিক স্বীকৃতির জন্য আঞ্চলিক শক্তির সঙ্গে যোগাযোগ সম্প্রসারণের তালিবার শাসনের প্রচেষ্টাকে অগ্রাধিকার দেবে। ভারত এবং আফগানিস্তানের ঐতিহাসিকভাবে বন্ধুত্বপূর্ণ সম্পর্ক থাকলেও ভারত তালিবান শাসনকে স্বীকৃতি দেয়নি।

দেখুন আরও খবর-